section_heading: Suđenje
paragraph_text: Uskoro Wycliffa su i četvrti put pozvali na sud, ovaj put u Rim, pred samog papu. Vjerovao je da bi suđenje bilo nepravedno, te da je presuda već gotova, pa je iz svoje župe u Lutterworthu napisao papi pismo: "''Doista se radujem što mogu otkriti i objaviti svakome čovjeku, a osobito Rimskom biskupu, svoju vjeru koju smatram zdravom i istinskom, te vjerujem da će on biti spreman potvrditi vjeru koju iznosim ili je pak ispraviti ako je pogrešna. Smatram da je Rimski biskup, ako se smatra Kristovim namjesnikom na zemlji, više od svih ljudi vezan za Zakon evanđelja, jer se veličina Kristovih učenika nije sastojala u svjetovnom dostojanstvu i časti, nego u tome da se potpuno i točno ugledaju na Kristov život i njegova djela... za vrijeme svoga boravka na zemlji, Isus je bio vrlo siromašan; odbacio je svaku svjetovnu vlast i čast... Papa treba svako zemaljsko bogatstvo i vlast prepustiti svjetovnoj vlasti, te upućivati na to svoje svećenstvo, jer je tako činio Isus sa svojim apostolima. Ako sam u zabludi u nekoj od ovih točaka, smjerno ću primiti ukor, pa i smrt ako je potrebno.", na kraju je napisao "Molimo se Bogu da utječe na našeg papu Urbana VI. kako bi se on, zajedno sa svojim svećenstvom, ugledao na Gospoda Isusa Krista u životu i karakteru, te da bi dali narodu zdravu nauku i da bi svi zajedno vjerno išli Njegovim stopama.''"